Tutlayt yessemres umaru Saɛid Cemmax deg tullisin-is, d tutlayt tushilt d tin yezmer ad yefhem yal amdan, d tin yellan d tusridt acku amaru ur yessexdem ara awalen uffiren d lemɛani i iweɛren akken ur ifahem ara wemdan anamek n wayen d-yenna, maca tikwal nettaf-d amaru yessemras kra n yinzan iwakken kan ad asent-yefk udem n tmetti taqbaylit. Deg tullisin-a amaru yewwi-d ɣef yisental yellan deg tilawt, nezmer ad d-nini d timsal yettidir umdan deg tudert-is.